Music for a While

"Music for a While" on inglise barokkhelilooja Henry Purcelli laul sooloaldile, teine osa Purcelli neljaosalisest tsüklist (Z 583) John Drydeni ja Nathaniel Lee heroilise värssdraama "Oidipus" tekstile (osa pikemast muusikalisest vahepalast III vaatuse I pildis1727. aasta Londoni väljaandes lk 50–51).

"Oidipus" jõudis lavale 1678. aastal ja trükki 1679. Henry Purcell, kes tegi Drydeniga koostööd teistegi teoste juures, millest tuntuim on semiooper "Kuningas Arthur", kirjutas oma muusika uuslavastuse tarbeks 1692. aastal. Teos jõudis trükki Purcelli postuumses kaheköitelises teostekogus "Orpheus Britannicus" (1698–1702).

Muusika
pisi|Henry Purcelli "Music For a While" Les Arts Florissantsi esituses
Sooloalti saadab basso ostinato'ga instrumentaalosa. Täiendavaid harmooniaid lisas barokkmuusikas basso continuo. 

Arranžeeringud
Teosest on tehtud mitmeid seadeid, sealhulgas sooloklahvpillile ning viiulile ja klahvpillile.

"Music for a While" andis nime Christina Pluhari Purcelli-arranžeeringute plaadile, mis ilmus 2014. aastal.

Tekst

"Music for a while
Shall all your cares beguile.
Wond'ring how your pains were eas'd
And disdaining to be pleas'd
Till Alecto free the dead
From their eternal bands,
Till the snakes drop from her head,
And the whip from out her hands."

Plaadistused
Tänapäeva muusikakultuuris seostub "Music for a While" tugevalt esimese tänapäevase kontratenori Alfred Delleriga, kes tõenäoliselt esimesena plaadistas selle 1940. aastatel.

Kultuuris
"Music for a While" andis nime Šveitsi helilooja Michael Jarrelli Purcellist inspireeritud orkestripalale, mille plaadistas 1995. aastal ansambel Klangforum dirigent Mark Fosteri juhatusel.

Sama nime kannab Frédéric Malle'i ja Carlos Benaïmi parfüüm.

Viited

Välislingid
 "Music for a While" noodid, International Music Score Library Project (IMSLP)
 Music for a while from Oedipus. BBC. Lõik Alfred Delleri esitusest, klavessiinil saadab Walter Bergmann
 Scott Horton Dryden/Purcell–“Music for a While” Browsings. Harper's Magazine's blog, March 8, 2009

Kategooria:Barokkmuusika
Kategooria:Inglise muusika
Kategooria:Laulud
Kategooria:1692